קרל יגר

קרל יגר (בגרמנית: Karl Jäger; 20 בספטמבר 1888 – 22 ביוני 1959) היה פושע מלחמה נאצי, מחברו של "דו"ח יגר" על רצח יהודי ליטא בתקופת השואה.

 ראשית חייו 
יגר נולד בשפהאוזן, שווייץ, ועבר עם אביו לגרמניה כשהיה בן 3. הוא התגייס לצבא הקיסרות הגרמנית בתחילת מלחמת העולם הראשונה, וקיבל את צלב הברזל (מחלקה 1) ואותות אחרים. לאחר המלחמה, יגר, יוצר אורקסטריונים  במקצועו, קיבל תפקיד ניהולי במפעל התזמורת ובר בוולדקירך. הוא הצטרף למפלגה הנאצית בשנת 1923 (חבר מפלגה מס' 30988) והקים את סניף המפלגה המקומי, כך שנודע כ"היטלר של וולדקירך" בקרב הלוחמים הוותיקים, כפי שכינו את עצמם אלה שהצטרפו למפלגה לפני הבחירות לרייכסטאג בספטמבר 1930.

חברת ובר פשטה את הרגל בשנת 1931, ויגר היה מובטל מספר שנים. על פי דיווחו, הוא דחה את דמי האבטלה מממשלת רפובליקת ויימאר, שלה בז, ולכן בשנת 1934 תמו חסכונותיו ואשתו אמה נפרדה ממנו, אם כי גירושיהם לא נכנסו לתוקף עד 1940. ביולי 1933, סגן הפיהרר רודולף הס קבע רשמית כי יש למצוא עבודה בשכר טוב עבור אלטה קאמפפר (לוחמים ותיקים) על בסיס מועדף.Frank Bajohr: Parvenüs und Profiteure - Korruption in der NS-Zeit. Frankfurt am Main 2004, , pages 22 and 23.

יגר הצטרף ל-SS בשנת 1932 (חבר מספר 62823), ועד מהרה בנה כוח בן 100 איש בעיר הולדתו הקטנה וולדקירך. עלייתו בתוך האס-אס החלה בשנת 1935, כאשר הוצב בלודוויגסבורג ואז ברבנסבורג. לאחר שמשך את תשומת ליבו של היינריך הימלר, נקרא למטה משטרת הביטחון, ה-SD (Sicherheitsdienst) בברלין בשנת 1938, שם סיים בהצלחה קורס לימודים, וקודם לראש משרד ה-"SD" המקומי במינסטר בשנת 1939. במהלך הפלישה להולנד במאי 1940 התמנה יגר למפקד "איינזצקומנדו 3", יחידה שהשתייכה ל-"איינזצגרופה A", והועלה לדרגת "שטנדרטנפיהרר"."Der Waldkircher Hitler" By Wolfram Wette in Spiegel Online, 10 March 2008, retrieved 10 November 2018.

 רציחות המוניות במזרח אירופה 
ממוזער|טבח על ידי האיינזצגרופן בשנת 1942 באוקראינה באיוואנגורוד. יגר ארגן אלפי רציחות כאלה.
שמאל|ממוזער|מפה שוולטר שטאלקר צירף לדו"ח שלו לריינהרד היידריך תוך שימוש בציון ההוצאה להורג מהדו"ח המעודכן של יאגר
יגר הנהיג את הרוצחים בהשמדה השיטתית של הקהילה היהודית בליטא. מיולי 1941 עד ספטמבר 1943 היה יגר מפקד האיינזצקומנדו "3a", יחידת משנה של "איינזצגרופה A" בראשות פרנץ ולטר שטאלקר, בקובנה. תחת פיקודו של יגר, האיינזצקומנדו שלו, בעזרת ליטאים, ירה בגברים יהודים, נשים וילדים ללא הבחנה בטבח יהודי קובנה באוקטובר 1941.Henry Friedlander, 

במהלך תקופה זו הוגשו באופן שוטף לממונים עליו דיווחים המפרטים מעשי רצח המוניים מחושבים. חלק מהדיווחים הללו שרדו את המלחמה ומכונים "דו"ח יגר". הם מקיפים דיווחים מ-2 ביולי 1941 עד 25 בנובמבר 1941, ועודכנו ב-9 בפברואר 1942. יגר הועבר בחזרה לגרמניה לקראת סוף שנת 1943 לאחר התמוטטות עצבים שנגרמה ככל הנראה עקב השתתפותו ברציחות ההמוניות. הוא התמנה למפקד ה-SD ברייכנברג שבחבל הסודטים (כיום ליברץ), ולא נכלל במבצעים נוספים בשל מה שהממונים עליו באס אס כינו "עצבים רופפים."

 דו"ח יגר 
דוח קרל יגר חודש[Grouped by the ending date of the massacre] ערכים רציחות יוני ערך אחד 4,000 יולי 20 ערכים 4,400 אוגוסט 33 ערכים 47,906 ספטמבר 38 ערכים 40,997 אוקטובר 12 ערכים 31,829 נובמבר 10 ערכים 8,211
פעולותיו של איינזצקומנדו 3, כולל חוליית ההרג של רולקומנדו האמאן, הוזמנו על ידי יאגר עצמו. הדו"ח מפרט רציחות באופן כמעט יומיומי, ואלה מסתכמות ב-137,346 נרצחים. "דו"ח יגר" מביא תיאור מפורט על ההשתוללות הרצחנית של "חוליה מיוחדת" זו בליטא הכבושה על ידי הנאצים.

 בריחה, תפיסה והתאבדות 
יגר הצליח להיטמע בחברה כעובד חקלאי עד שהתגלה הדו"ח שלו במרץ 1959. הוא נעצר והוגש נגדו כתב אישום. הוא התאבד בתלייה בכלא בהוהנאספרג בזמן שהמתין למשפטו, ביוני 1959.

לקריאה נוספת
 Klee, Ernst, Dressen, Willi, and Riess, Volker, "The Good Old Days" – The Holocaust as Seen by its Perpetrators and Bystanders, (translation by Deborah Burnstone) MacMillan, New York, 1991 , originally published as Klee, Ernst, Dreßen, Willi, and Rieß, Volker (Hrsg.): Schöne Zeiten. Judenmord aus der Sicht der Täter und Gaffer. S. Fischer, Frankfurt / Main 1988. ISBN 978-3-10-039304-3
 Krausnick, Helmut, and Wilhelm, Hans-Heinrich: Die Truppe des Weltanschauungskrieges. Die Einsatzgruppen der Sicherheitspolizei und des SD 1938–1942. Deutsche Verlags-Anstalt, Stuttgart 1981, 
 Seljak, Anton: Monolithisches Leitbild und soziale Heterogenität einer Elite. Untersuchungen zum Ordensgedanken der SS und zur sozialen Stratifikation des SS-Führerkorps. Including a socio-biographical excursus on Karl Jäger. Universität Basel, 1992 (vgl. "Alexandria": Online-Katalog (OPAC) des Bibliotheksverbunds der Schweizerischen Bundesverwaltung)
 Stang, Knut: Kollaboration und Massenmord. Die litauische Hilfspolizei, das Rollkommando Hamann und die Ermordung der litauischen Juden. Peter Lang, Frankfurt am Main [u.a.] 1996, 

קישורים חיצוניים

 הערות שוליים 

קטגוריה:פושעי מלחמה נאצים
קטגוריה:אנשי אס אס
קטגוריה:שואת יהודי ליטא
קטגוריה:מתאבדים: נאצים
קטגוריה:גרמנים שנולדו ב-1888
קטגוריה:גרמנים שנפטרו ב-1959